Oficiālais Vēstnesis L 128 , 24/05/1977 Lpp. 0001 - 0002

Speciālizdevums somu valodā: Nodaļa 3 Sējums 8 Lpp. 0211

Speciālizdevums grieķu valodā Nodaļa 03 Sējums 18 Lpp. 0042

Speciālizdevums zviedru valodā: Nodaļa 3 Sējums 8 Lpp. 0211

Speciālizdevums spāņu valodā: Nodaļa 03 Sējums 12 Lpp. 0119

Speciālizdevums portugāļu valodā Nodaļa 03 Sējums 12 Lpp. 0119



Padomes Regula (EEK) Nr. 1055/77 (1977. gada 17. maijs) par intervences aģentūras iepirkto produktu uzglabāšanu un pārvietošanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu, ņemot vērā Asamblejas atzinumu [1], tā kā dažos gadījumos intervences aģentūrai ir svarīgi uzglabāt produktus, kas iepirkti, ievērojot Kopienas noteikumus, ārpus tās dalībvalsts teritorijas, kuras jurisdikcijā tā atrodas; tā kā tomēr, ņemot vērā papildu izmaksas, kas tādā veidā var rasties un ar šādu produktu realizāciju saistītās problēmas, šāda uzglabāšana var tik atļauta, tikai saņemot no Kopienas iepriekšēju atļauju; tā kā pārvaldes vienkāršošanas labad un, ņemot vērā to, ka jāizvairās no tirdzniecības sarežģījumiem, būtu jāizveido piemērots mehānisms, kas nodrošinātu to, ka minēto produktu transporta un tirdzniecības operācijas noritētu vienkāršotā veidā un saskaņā ar tirgus prasībām; tā kā tās pašas normas turklāt var tikt piemērotas tādā produktu transportēšanas gadījumā, kad tos pārvieto no vienas intervences aģentūras uz otru; tā kā šādas sistēmas ieviešanai ir nepieciešams izdarīt atkāpi no iekasējamo vai piešķirto summu sistēmas tirdzniecībā ar lauksaimniecības produktiem un no cenu sistēmas gadījumos, ja intervences aģentūrai, kas uzglabā produktu, ir jāpiemēro tādas cenas, kas nav spēkā tās dalībvalsts teritorijā, kuras jurisdikcijā tā atrodas, IR PIEŅĒMUSI ŠO REGULU. 1. pants 1. Intervences aģentūras var neuzglabāt produktus, ko tās iepirkušas, ievērojot Kopienas noteikumus, ārpus dalībvalsts teritorijas, kuras jurisdikcijā tās atrodas, ja tās nav saņēmušas iepriekšēju atļauju saskaņā ar 4. pantā noteikto kārtību. 2. Atļauju piešķir, ja šāda uzglabāšana ir svarīga un ņemot vērā šādus faktorus: a) uzglabāšanas iespējas un uzglabāšanas prasības dalībvalstī, kuras jurisdikcijā atrodas attiecīgā intervences aģentūra, un citās dalībvalstīs; b) jebkuras papildu izmaksas, ko rada uzglabāšana dalībvalstī, kuras jurisdikcijā atrodas attiecīgā intervences aģentūra, un transportēšana. 3. Atļauju uzglabāt trešajā valstī piešķir tikai tad, ja, balstoties uz 2. punktā noteiktajiem kritērijiem, uzglabāšana citā dalībvalstī rada nozīmīgas grūtības. 4. Informācija, kas minēta 2. punkta a) apakšpunktā, tiek sastādīta pēc konsultācijām ar visām dalībvalstīm. 2. pants Muitas nodokļus un citas summas, kas tiek piešķirtas vai iekasētas saskaņā ar kopējo lauksaimniecības politiku, nepiemēro produktiem: - ko pārvadā pēc atļaujas saņemšanas saskaņā ar 1. pantu vai - pārvieto no vienas intervences aģentūras uz citu. 3. pants 1. Jebkura intervences aģentūra, kas izmanto 1. pantā paredzēto atļauju, saglabā atbildību par produktiem, kas tiek uzglabāti ārpus tās valsts teritorijas, kuras jurisdikcijā tā atrodas. 2. Ja produkti, kurus intervences aģentūra uzglabā ārpus tās dalībvalsts teritorijas, kuras jurisdikcijā tā atrodas, nav ievesti atpakaļ šajā dalībvalstī, tos realizē par cenām un ar nosacījumiem, kuri ir noteikti vai kuri vēl jānosaka uzglabāšanas vietai. 4. pants Normas šīs regulas piemērošanai un jo īpaši realizācijas nosacījumus pieņem saskaņā ar kārtību, kas noteikta Padomes 1975. gada 29. oktobra Regulas (EEK) Nr. 2727/75 par labības tirgus kopīgo organizāciju [2] 26. pantā vai, vajadzības gadījumā, citu lauksaimniecības regulu attiecīgajos pantos, kuri nosaka līdzīgu kārtību, ja nepieciešams, atkāpjoties no tirdzniecības normām, bet tikai tiktāl, cik tas ir noteikti vajadzīgs šīs regulas īstenošanas nolūkā. 5. pants Beļģijas un Luksemburgas Ekonomisko savienību šajā regulā uzskata par vienu dalībvalsti. 6. pants Saskaņā ar 4. pantā noteikto kārtību var pieņemt pagaidu pasākumus, lai veicinātu pāreju uz šajā regulā noteikto sistēmu. 7. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no tā trešā mēneša pirmās dienas, kas seko šīs regulas spēkā stāšanās brīdim. Šī regula uzliek saistības kopumā un ir tieši piemērojama visās dalībvalstīs. Briselē, 1977. gada 17. maijā Padomes vārdā – priekšsēdētājs J. Silkin [1] OV C 259, 4.11.1976., 47. lpp. [2] OV L 281, 1.11.1975., 1. lpp. --------------------------------------------------